

Spoštovani starši!

V teh dneh bodo učenci domov prinesli prijavnico za obvezne izbirne predmete in za neobvezni izbirni predmet za **prihodnje** šolsko leto 2024/25.

Obvezni **izbirni predmeti** se izvajajo v 7., 8. in 9. razredu. So priložnost, da učenec izbere predmet, ki ga zanima in kjer bo razvijal svoje sposobnosti ter se pri njih dokazal. Učenci se lahko odločajo za določen izbirni predmet tudi z vidika nameravanega nadaljnjega šolanja. Več o izbirnih predmetih si lahko preberete na spletni strani šole.

Pouk izbirnega predmeta je na urniku eno uro tedensko, le tuji jezik je na urniku dve uri tedensko. Nekatere vsebine bodo potekale strnjeno, izven rednega urnika (ogledi, izleti ...) ali v obliki tabora. Učenec izbere dve uri izbirnih predmetov (2 predmeta ali tuji jezik), lahko pa tudi tri, če s tem starši soglašate. Učenec, ki obiskuje **glasbeno šolo** z javno veljavnim programom (npr. GŠ Grosuplje ...), je lahko oproščen obiskovanja izbirnih predmetov. V tem primeru prosimo starše, da to označite.

Obisk pouka izbirnih predmetov je obvezen, predmeti se ocenjujejo in zapišejo v spričevalo.

Kateri predmet se bo izvajal, je odvisno od števila prijav, o **izbiri** boste obveščeni aprila. **Menjava** izbirnega predmeta je možna takoj po seznanitvi z izborom, še v času priprav na novo šolsko leto.

**Neobvezni izbirni predmeti** so del razširjenega programa osnovne šole, v katerega se učenci vključujejo prostovoljno. Ko učenec izbere neobvezni izbirni predmet, se le-ta uvrsti na učenčev urnik, se ocenjuje in je prisotnost pri pouku predmeta obvezna.

ODDAJA PRIJAVNICE

Izpolnjene prijavnice vrnite razredniku do **petka, 29. 3. 2024**.

Prosimo, zapišite:

- izbor petih izbirnih predmetov po vrstnem redu,

- zapišite, če bo vaš otrok obiskoval 3 ure izbirnih predmetov oz. jih zaradi glasbene šole ne bo,

- če bo otrok obiskoval neobvezni izbirni predmet, to je tuji jezik italijanščina.

Hvala in lep pozdrav!

Šmarje - Sap, 22. 3. 2024 Ravnateljica:

 Pavlina Antolič

# PRIJAVNICA ZA IZBIRNE PREDMETE ZA ŠOLSKO LETO 2024/25

# za bodoči 8. razred

Ime in priimek otroka: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, razred v letošnjem šol. letu**\_\_\_\_\_\_\_\_\_**

1. OBVEZNI IZBIRNI PREDMETI

Prosimo, da učenec/-ka v spodnji preglednici izbere 5 obveznih izbirnih predmetov in jih razvrsti po interesu s številkami od **1 do 5 (1 = predmet, ki me najbolj zanima, 5 = predmet, ki me najmanj zanima)**.

|  |  |  |  |
| --- | --- | --- | --- |
|  | obvezni izbirni predmet | št. ur na teden | vpišite interes (od 1 do 5) |
|  | Čebelarstvo | 1 |  |
|  | Filozofija za otroke | 1 |  |
|  | Francoščina 1 | 2 |  |
|  | Francoščina 2 | 2 |  |
|  | Glasbeni projekt | 1 |  |
|  | Gledališki klub | 1 |  |
|  | Izbrani šport - nogomet | 1 |  |
|  | Izbrani šport: odbojka | 1 |  |
|  | Kaj nam govorijo umetnine | 1 |  |
|  | Klekljanje 1  | 1 |  |
|  | Likovno snovanje I  | 1 |   |
|  | Literarni klub | 1 |  |
|  | Matematična delavnica | 1 |  |
|  | Nemščina 1 | 2 |  |
|  | Nemščina 2 | 2 |  |
|  | Obdelava gradiv: kovine  | 1 |  |
|  | Odkrivajmo preteklost mojega kraja | 1 |   |
|  | Okoljska vzgoja 1 | 1 |  |
|  | Ples | 1 |  |
|  | Poskusi v kemiji | 1 |  |
|  | Računalništvo - Multimedija | 1 |  |
|  | Računalništvo - Računalniška omrežja | 1 |  |
|  | Računalništvo: Urejanje besedil | 1 |  |
|  | Risanje v geometriji in tehniki | 1 |  |
|  | Sodobna priprava hrane | 1 |  |
|  | Šahovske osnove | 1 |  |
|  | Šahovsko kombiniranje | 1 |  |
|  | Šolsko novinarstvo | 1 |  |
|  | Španščina 1 | 2 |  |
|  | Španščina 2 | 2 |  |
|  | Verstva in etika | 1 |   |
|  | Vezenje 1 | 1 |  |
|  | Življenje človeka na Zemlji | 1 |  |

Če bi vaš otrok obiskoval še 3. uro izbirnih predmetov in se s tem strinjate ali bo zaradi obiskovanja glasbene šole delno ali v celoti oproščen obiskovanja izbirnih predmetov, prosimo, da s križcem označite ustrezno možnost:

|  |  |
| --- | --- |
|  | Moj otrok bo obiskoval 3 ure izbirnih predmetov (1 dodatna ura). |
|  | Moj otrok ne bo obiskoval izbirnih predmetov (obe uri oproščeni). |
|  | Moj otrok bo obiskoval 1 uro izbirnih predmetov (1 ura oproščena). |

1. NEOBVEZNI IZBIRNI PREDMET

Prosimo, da s križcem označite izbiro neobveznega izbirnega predmeta.

|  |  |
| --- | --- |
|  | Italijanščina (2 uri). |
|  | Moj otrok ne bo obiskoval neobveznega izbirnega predmeta. |

Datum: Podpis staršev oz. skrbnikov:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_